MT
C 94/26
Il-Ġurnal Uffiċjali tal-Unjoni Ewropea
13.3.2023
Domandi preliminari 1) L-Artikolu 50(3) tar-Regolament (UE) Nru 1307/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi regoli għal pagamenti diretti lill-bdiewa taħt skemi ta’ appoġġ fil-qafas tal-politika agrikola komuni u li jħassar ir-Regolament tal-Kunsill (KE) Nru 637/2008 u r-Regolament tal-Kunsill (KE) Nru 73/2009 (2) (iktar ’il quddiem ir-“Regolament Nru 1307/2013”), għandu jiġi interpretat fis-sens li jippermetti lill-Istat Membru jistabbilixxi bħala kriterju ta’ ammissibbiltà l-fatt li l-benefiċjarju tal-għajnuna għandu jeżerċita b’mod kontinwu l-attività ta’ bidwi b’mod prinċipali u bħala negozjant individwali mid-data li fiha titressaq it-talba għall-ħlas ta’ 90 % tal-għajnuna sat-tmiem il-perijodu ta’ operazzjoni?
2) Fil-każ ta’ risposta fin-negattiv, l-imsemmi kriterju ta’ ammissibbiltà għandu jiġi interpretat bħala impenn assunt mill-benefiċjarju?
3) Fil-każ ta’ risposta fl-affermattiv għat-tieni domanda preliminari, l-Artikolu 64(1) u l-Artikolu 77(1) tar-Regolament (UE) Nru 1306/2013 tal-Parlament Ewropew u tal-Kunsill tas-17 ta’ Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (3), għandhom jiġu interpretati fis-sens li n-nuqqas ta’ osservanza ta’ dan l-impenn jista’ jagħti lok għall-applikazzjoni ta’ sanzjoni amministrattiva li l-ammont tagħha għandu jiġi ddeterminat, fid-dawl tal-prinċipju ta’ proporzjonalità, abbażi talArtikolu 64(4)(b) u tal-Artikolu 77(4)(b) tal-imsemmi regolament, jiġifieri, li d-dispożizzjonijiet imsemmija għandhom jiġu interpretati fis-sens li jipprekludu leġiżlazzjoni nazzjonali li tordna l-irkupru tal-ammont sħiħ tal-għajnuna, mingħajr teħid inkunsiderazzjoni tat-tul tal-perijodu kkonċernat min-nuqqas ta’ osservanza?
4) L-Artikolu 64(2)(e) u l-Artikolu 77(2)(e) [tar-Regolament Nru 1306/2013] għandhom jiġu interpretati fis-sens li “n-nonkonformità [...] ta’ natura minuri” tinkludi sitwazzjoni li fiha l-benefiċjarju tal-għajnuna jkun naqas milli josserva matul 176 jum matul il-perijodu ta’ ħames li huwa s-suġġett tal-impenn tiegħu, id-dispożizzjoni relatata maż-żamma tal-attività b’mod prinċipali, b’teħid inkunsiderazzjoni tal-fatt li matul dan il-perijodu kollu huwa eżerċita biss attività agrikola, li minnha joriġina d-dħul tiegħu?
(1) (2) (3)
L-isem ta’ din il-kawża huwa fittizju.
Dan l-isem ma jikkorrispondi għall-isem reali ta’ ebda waħda mill-partijiet fil-proċedura.
ĠU 2013, L 347, p. 608, rettifika fil-ĠU 2016, L 130, p. 7.
ĠU 2013, L 347, p. 549, rettifiki fil-ĠU 2016, L 130, p. 6 u fil-ĠU 2017, L 327, p. 83.
Appell ippreżentat fit-18 ta’ Jannar 2023 minn Ferriera Valsabbia SpA u Valsabbia Investimenti SpA mis-sentenza mogħtija mill-Qorti Ġenerali (Ir-Raba’ Awla Estiża) fid-9 ta’ Novembru 2022 fil-Kawża T-655/19, Ferriera Valsabbia u Valsabbia Investimenti vs Il-Kummissjoni (Kawża C-29/23 P) (2023/C 94/30) Lingwa tal-kawża: it-Taljan Partijiet Appellanti: Ferriera Valsabbia SpA, Valsabbia Investimenti SpA (rappreżentanti: D. Fosselard, avocat u avvocato, D. Slater, avocat u solicitor u G. Carnazza, avvocata) Parti oħra fil-proċedura: Il-Kummissjoni Ewropea
Talbiet L-appellanti jitolbu li l-Qorti tal-Ġustizzja jogħġobha: — tannulla s-sentenza mogħtija mill-Qorti Ġenerali tal-Unjoni Ewropea fid-9 ta’ Novembru 2022 fil-Kawża T-655/19, Ferriera Valsabbia u Valsabbia Investimenti vs Il-Kummissjoni; — permezz ta’ deċiżjoni finali, skont l-Artikolu 61 tal-Istatut tal-Qorti tal-Ġustizzja, tannulla, għal dak li jirrigwarda lill-appellanti, id-Deċiżjoni tal-Kummissjoni C(2019) 4969 final tal-4 ta’ Lulju 2019 dwar proċediment skont l-Artikolu 65 tat-Trattat li jistabbilixxi l-Komunità Ewropea tal-Faħam u l-Azzar (Kawża AT.37956 – Vireg għar-rinfurzar);